CELEX: C2005/006/11
Language: da
Date: 2005-01-08 00:00:00
Title: Domstolens dom (Sjette Afdeling) af 18. november 2004 i sag C-317/02, Kommissionen for De Europæiske Fællesskaber mod Irland (Traktatbrud — fællesskabsordning for fiskeri — forordning (EØF) nr. 3760/92 og nr. 2847/93 — fiskekvoteoverskridelse)

8.1.2005   
            
            
               DA
            
            
               Den Europæiske Unions Tidende
            
            
               C 6/7
            
         
      DOMSTOLENS DOM
   
   (Sjette Afdeling)
   af 18. november 2004
   i sag C-317/02, Kommissionen for De Europæiske Fællesskaber mod Irland (1)
   
   (Traktatbrud - fællesskabsordning for fiskeri - forordning (EØF) nr. 3760/92 og nr. 2847/93 - fiskekvoteoverskridelse)
   (2005/C 6/11)
   Processprog: engelsk
   I sag C-317/02, angående et traktatbrudssøgsmål i henhold til artikel 226 EF, anlagt den 11. september 2002, Kommissionen for De Europæiske Fællesskaber (befuldmægtigede: K. Fitch og T. van Rijn, derefter ved sidstnævnte og B. Doherty) mod Irland (befuldmægtiget: D. O'Hagan, bistået af A. Schuster), har Domstolen (Sjette Afdeling), sammensat af afdelingsformanden, A. Borg Barthet (refererende dommer), og dommerne S. von Bahr og J. Malenovský; generaladvokat C. Stix-Hackl; justitssekretær: R. Grass, den 18. november 2004 afsagt dom, hvis konklusion lyder således:
   
               1)
            
            
               Irland har tilsidesat sine forpligtelser i henhold til artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur og artikel 2, 21 og 31 i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik, idet Irland
               
                           —
                        
                        
                           ikke har vedtaget kriterier og gennemført nærmere regler for anvendelsen af den fiskekvote, der var tildelt det,
                        
                     
                           —
                        
                        
                           ikke har sikret overholdelse af fællesskabsregler vedrørende bevarelse af levende vandbaserede ressourcer ved overvågning af fiskeriet, passende inspektioner af landinger og registrering af fangster, samt ved andre kontrolforanstaltninger, som omhandlet i de relevante fællesskabsforordninger,
                        
                     
                           —
                        
                        
                           ikke har nedlagt foreløbige forbud mod fiskeri fra fartøjer, som førte irsk flag, eller som var registreret på Irlands område, da de kvotaer, der var tildelt det, måtte anses for at være opbrugte, og
                        
                     
                           —
                        
                        
                           ikke har indledt administrative sager eller straffesager mod skibsførere, der har overtrådt forordningerne, eller mod andre personer, som er ansvarlige for sådanne overtrædelser.
                        
                     
         
               2)
            
            
               Irland betaler sagens omkostninger.
            
         
      (1)  EFT C 261 af 26.10.2002.